Karanč

Karanč () (Cerová vrchovina – Lučenec. Turistická mapa. 1 : 50 000. Harmanec: VKÚ, a. s., 2000.) je najvyšší vrch Cerovej vrchoviny. Nachádza sa na slovensko-maďarskej hranici, čo dokladá i pôvodne strážna veža na vrchole. 

 Poloha 
Nachádza sa na južnom okraji vrchoviny, v geomorfologickom podcelku Hajnáčska vrchovina. Leží na štátnej hranici, približne  juhozápadne od Šiatorskej Bukovinky. Vrcholom vedie štátna hranica i okraj okresu Lučenec a slovenská časť zasahuje do katastrálneho územia obce Šiatorská Bukovinka.

 Opis 
Karanč je porastený zmiešaným lesom, čo znemožňuje výhľady. Tie však umožňuje vyhliadková oceľová veža na vrchole, ktorá pôvodne slúžila na ochranu hranice, ktorá vedie týmto vrchom. Vedie sem značený chodník zo Šiatorskej Bukovinky i maďarskej obce Somoskőújfalu. Svahy vrchu odvodňujú prítoky rieky Ipeľ. Neďaleko veže stojí aj televízny vysielač.

 Výhľady 
Vysoká veža na vrchole nad porastom umožňuje kruhový výhľad prakticky na všetky smery. Značná nadmorská výška tak poskytuje výhľad na okolité vrchy a pohoria, no pri vhodných podmienkach možno pozorovať Kékes či Csóványos na maďarskom území a Sitno, Poľanu či Kráľovu hoľu na Slovensku.

 Prístup  
 po  značke z obce Šiatorská Bukovinka
 po  značke z maďarskej obce Somoskőújfalu

 Referencie 

 Pozri aj 
 Cerová vrchovina
 Zoznam vrcholov v Cerovej vrchovine

 Iné projekty 

 Externé odkazy 
 Poloha na turistickej mape

 Zdroj 

Kategória:Vrchy v Cerovej vrchovine
Kategória:Vrchy v okrese Lučenec
Kategória:Vrchy pod 1000 metrov na Slovensku
Kategória:Šiatorská Bukovinka